Γειά σας ταραχοποιοί...
Καλώς ορίσατε στην εκπομπή Ταραχές. Το όνομα μου δεν έχει σημασία.
Είτε τα βλέπετε σαν μέρη τιμωρίας και εξαναγκασμένης απομόνωσης
στημένα για τη προστασία του κοινού και την αποτροπή εγκληματικής συμπεριφοράς,
είτε σαν καταπιεστικούς και εντελώς παράνομους θεσμούς που πρέπει να καταργηθούν και να ισοπεδωθούν συστηματικά...
όλοι λίγο-πολύ συμφωνούν οτι η φυλακή είναι ένα φρικτό μέρος που θες να αποφύγεις αν γίνεται.
Μαζί με την αστυνομία και τα δικαστήρια, η φυλακή διαμορφώνει ένα πυλώνα
του βίαιου μηχανισμού του κρατικού ελέγχου που συχνά ονομάζεται "Σύστημα Ποινικής Δικαιοσύνης".
Και λες και αυτό το τριμελές σύστημα δεν ήταν αρκετά εκφοβιστικό απο μόνο του,
διαμορφώνει μόνο ένα μέρος του ευρύτερου φυλακό-βιομηχανικού σύμπλεγματος.
Ένας εξελισσόμενος, αυτοπροωθούμενος ιμάντας μεταφορών ανθρώπινης δυστυχίας,
του οποίου κύριοι δικαιούχοι είναι οι πολιτικοί, συμφεροντολόγοι, ανθρωποφύλακες,
δικαστικοί, κατασκευαστικές εταιρείες, και ιδιώτες εργολαβοι.
Όποτε κάνουμε μια σημαντική δράση που σπάει τους κανόνες που έχουν θέσει οι εκάστοτε εξουσίες,
παίζει και να μας χτυπήσει το γάντι της τιμωρίας που ξεκινά με τη βίαιη σύλληψη μας,
συνεχίζει μέσα απο νομικές διαδικασίες που είναι συχνά μακρόχρονες και σίγουρα αγχωτικές,
και που μπορεί να τελειώσουν με μακρόχρονες ποινές για εμάς.
Είναι πολύ αποθαρρυντικό.
Αλλά αν ελπίζουμε να επιτύχουμε στις προσπάθειες μας,
είναι σημαντικό όλοι μας να γνωρίζουμε τα ρίσκα που σχετίζονται με τις δράσεις που λαμβάνουμε.
Είτε προτιμάτε να δουλεύετε σε μικρές κλείστες ομάδες, ή μέλη ενός μεγαλύτερου δικτύου,
να είστε ενεργοί, και να πάρετε τα απαραίτητα βήματα για τη καταστολή που μπορείτε να αντιμετωπίσετε.
Χωρίς την απαραίτητη προετοιμασία, διακινδυνεύουμε να μας στρέψουν τον έναν εναντιόν του άλλου,
απομονωμένοι και παραλυμένοι στην αδράνεια, που είναι ακριβώς αυτό που θέλουν οι εχθροί μας.
Με αυτό κατά νου, για τα επόμενα 30 λεπτά θα μοιραστούμε τις φωνές μερικών ατόμων
που βοηθούν ανθρώπους στη περιήγηση περίπολοκων νομικών καταστάσεων,
προσφέροντας ζωτική υποστήριξη σε φυλακισμένα συντρόφια,
χτίζουν δομές συλλογικής άμυνας
....και προκαλούν πολλές Ταραχές !
Το πολιτικό κλίμα στις ΗΠΑ αυτη τη στιγμή είναι πολύ άσχημο για την ριζοσπαστική αριστερά,
και πολύ επίκινδυνο για εμάς επίσης.
Όχι μόνο αντιμετωπίζουμε τη κρατική καταστολή που έχουμε συνηθίσει,
αντιμετωπίζουμε και αυξανόμενες απειλές απ'τη δεξιά,
είτε αυτό είναι alt-right τρολάρισμα και ζωντανές προβολές διαδηλώσεων και πορειών,
που "καρφώνουν" ανθρώπους για να στοχοποιηθούν στο διαδίκτυο
ή ακραίες βίαιες και δολοφονικές δράσεις όπως στο Πόρτλαντ πρόσφατα.
Είναι και οι απειλές της αστυνομίας, οι οποίοι δουλεύουν απροκάλυπτα με την άκρα δεξια
για να στοχοποιήσουν οργανωτές και ακτιβιστές της ριζοσπαστικής αριστεράς.
-Νομίζω οτι βρισκόμαστε σε μια περίοδο τώρα, που παίζονται πολλά.
Υπάρχει διάχυτη αντίσταση,
όχι μόνο ενάντια στη προεδρία του Τραμπ
αλλά και στην άνοδο της οργανωμένης λευκής υπεροχής και του φασισμού σε όλη τη χώρα.
Υπάρχει σθεναρή αντίσταση σε αστυνομικές δολοφονίες, την αστυνομική βία...
όπως και σε έργα εξώρυξης.
Και νομίζω οτι όσο μεγαλώνει η αντίσταση, αυξάνεται και η κρατική καταστολή
-Απο τις εκλογές, υπάρχουν εκατοντάδες νέες υποθέσεις με κακουργήματα σε όλη τη χώρα,
απο αυτά που γίνανε στο Standing Rock, μέχρι και την ορκομωσία του Τραμπ
και σε διάφορα μέρη τη Πρωτομαγιά υπήρξαν πολλές συλλήψεις με κακουργήματα επίσης.
-Όταν ανθρώποι συλλαμβάνονται σε πολιτικές καταστάσεις,
οι κατηγορίες αυξάνονται περισσότερο απο ότι έχουμε συνηθήσει πολλοί μας...
και το J20 (ορκομωσία Τραμπ) είναι ένα καλό παράδειγμα αυτού.
-Στις 20 Ιανουαρίου 2017,
κατά τη διάρκεια μιας αντι-καπιταλιστικής, αντι-φασιστικής πορείας στη Ουάσινγτον,
πάνω απο 200 άτομα, μέσα σε αυτούς και εγώ
δεχθήκαμε επίθεση με χημικά,
μας περικύκλωσαν και μας παγίδευσαν χρησιμοποιώντας τη τακτική του "kettling"
και μας συνέλαβαν.
Όλοι μας κατηγορούμαστε με ένα κακούργημα για ταραχές,
που αργότερα μετατράπηκε σε 8 και παραπάνω κακουργήματα, συμπεριλαμβανομένων..
Εμπλοκή σε ταραχές,
Υποκίνηση ταραχών,
Συνομωσία για τέλεση ταραχών
και πολλές κατηγορίες περί καταστροφής περιουσίας.
Το σύνολο αυτών των κατηγοριών επισύρει μέγιστη ποινή 75 ετών φυλάκισης.
Με άλλα λόγια, παίζει να κάτσουμε φυλακή μια ζωή επειδή πήγαμε σε μια διαδήλωση...
Οι κατηγορίες συνομωσίας είναι ένα απο τα αγαπημένα εργαλεία των εισαγγελέων
γιατί στην ουσία είναι έγκλημα σκέψης.
Οπότε είναι ένας τρόπος για τους εισαγγελείς να φορτώνουν ανθρώπους με κατηγορίες
και να τους χρεώνουν όλους για δράσεις που έκανε μόνο ένα άτομο.
Στην ουσία λένε οτι 200 άτομα είναι εξίσου υπεύθυνοι για το σπάσιμο μερικών παραθύρων.
Βλέπουμε κατηγορίες συνομωσίας να χρησιμοποιούνται σε ένα αρκετά βίαιο βαθμό
στον "Πόλεμο κατά της τρομοκρατίας", που στοχοποιεί κυρίως άραβες μουσουλμάνους εδω στις ΗΠΑ.
Βλέπουμε πολλές κατηγορίες συνομωσίας στον "Πόλεμο κατά των ναρκωτικών"
να στοχοποιούν και αστικούς πληθυσμούς όπως και πολλούς επαρχιακούς πληθυσμούς.
-Οι μαζικές συλλήψεις και διώξεις δεν είναι κάτι νέο.
Αυτό που διαφέρει στις δικές μας υποθέσεις
είναι οτι το κράτος έχει χρεώσει πάρα πολλούς διαδηλωτές με πάρα πολλά σημαντικά κακουργήματα.
Αυτή είναι η πρώτη πολιτική σύλληψη της προεδρίας του Τραμπ.
Αυτή η υπόθεση έχει σαν στόχο να δώσει περισσότερη εξουσία στη κυβέρνηση να ποινικοποιεί και να διαλύει διαδηλώσεις.
-Αρχικά ήταν απλά η απάντηση σε ερωτήσεις περί δικαιωμάτων,
και συμβουλές σε ανθρώπους περί κινδύνων και συνεπειών δράσεων...
Και όταν είχαμε τη πρώτη μας μαζική σύλληψη, τότε έγινε πιο έντονη η κατάσταση.
Μέσα σε ένα χρόνο συνελλήφθησαν πάνω απο 800 άτομα, με διάφορα επίπεδα κατηγοριών.
Στην αρχή ήταν η καταπάτηση.
Πήγαιναν ανθρώποι σε εργοτάξια και προσπαθούσαν να σταματήσουν τις εργασίες στους αγωγούς πετρελαίου.
Και όσο περνούσαν οι μήνες και συλλαμβάνονταν περισσότεροι ανθρώποι,
οι κατηγορίες τότε αυξήθηκαν αρκετά.
Ένα απο τα πράγματα που έγραψε ο ειδικός ανακριτής Λαντ Έρικσον σε πρόταση του,
"Είναι άσχετες όλες οι καταθέσεις ή αποδείξεις όσο αναφορά ιστορικές συνθήκες, φυλετική κυριαρχία,
τις αξίες του αγωγού πετρελαίου της Ντακότα (DAPL), τη κλιματική αλλαγή, τα ιερά εδάφη,
εταιρική εξουσία, εταιρικά μμε, ή οποιοδήποτε άλλο κοινωνικό ή πολιτικό σκοπό.
Δηλαδή προσπαθεί να δυσφημήσει τις προσπάθειες αντίστασης των προστάτων νερού
και τις αξίες της δύναμης της προσευχής και την ευθύνη να προστατεύσουμε το πρώτο μας φάρμακο... το νερό μας.
Είναι και 7 άνθρωποι που αντιμετωπίζουν ομοσπονδιακές κατηγορίες, η "Κόκκινο Ελάφι" Φάλλις είναι μια απο αυτές,
που αντιμετωπίζει μέχρι 25 χρόνια σε ομοσπονδιακή φυλακή,
και που τώρα είναι προφυλακισμένη, οπότε περιμένει να δικαστεί,
ενώ είναι ακόμα υπο τη κράτηση των ομοσπονδιακων μπάτσων εκεί στη Βόρεια Ντακότα.
Είναι και άλλοι 6 άνθρωποι που αντιμετωπίζουν ομοσπονδιακές κατηγορίες.
Και όλοι αντιμετωπίζουν τις ίδιες κατηγορίες,
Πολιτική διατάραξη και Χρήση φωτιάς κατα τη διάρκεια πολιτικής διατάραξης.
Αυτοί λοιπόν αντιμετωπίζουν μέχρι 15 χρόνια σε ομοσπονδιακή φυλάκη.
Και οι 7 αυτοί άνθρωποι είναι Ιθαγενείς προστάτες νερού.
Ενώ οι άνθρωποι που αντιμετωπίζουν πολιτειακές κατηγορίες προέρχονται απο ένα ευρύ φάσμα ταυτοτήτων,
φαίνεται πως ο ομοσπονδιακός πυρήνας καταστολής είναι επικεντρωμένος σε πληθυσμούς Ιθαγενών,
την αντίσταση και τη διεκδίκηση της ίδιας τους της κυριαρχίας πάνω στα εδάφη και τα νερά τους.
-Δε θα δικαστούν δίκαια οι προστάτες νερού έτσι όπως έχουν στηθεί αυτές οι δίκες.
-Υπάρχει ένα Ένορκο Δικαστικό Συμβούλιο, που συστήθηκε για να ερευνήσει τις δραστηριότητες των προστάτων νερού.
Έχουν χρησιμοποιηθεί ιστορικά ως μέσο πολιτικής καταστολής.
Ως ένα τρόπο να καταπνίξουν την αντίσταση.
Να αρχίσουν να διαχωρίζουν κοινότητες με το να σπέρνουν παράνοια, υποψίες,
να κάνουν τους ανθρώπους να αυτο-απομονώνονται.
Μια απο τις πιο καθαρές νίκες που έχουμε όσο αναφορά του κινήματος
που κάνουμε εδώ στο Standing Rock, έχει να κάνει με αυτό το Συμβούλιο.
Μάθαμε για αυτό, οργανωθήκαμε στα γρήγορα,
όχι μόνο με τους ανθρώπους που κλήθηκαν να καταθέσουν,
αλλά και με την άμεση διάδοση πληροφοριών και πόρων σε όλο το καταυλισμό.
Επίσης στήσαμε μια πεζοπορεία ενός μήνα, για να φτάσουμε προστάτες νερού σε όλη τη χώρα.
Ο Ειδικός Εισαγγελέας, το FBI, το ATF (ομάδα κατά του παράνομου αλκοόλ, καπνού και όπλων), η JTTF (αντι-τρομοκρατική υπηρεσία)
και άλλες ομοσπονδιακές υπηρεσίες,
είχαν ένα ξεκάθαρο όραμα του πως θα εξελισσόταν η διαδικασία για αυτούς.
Και νομίζω τους τα γαμήσαμε λίγο.
Και το κάναμε καλά.
Πολλοί άνθρωποι που δεν έχουν εμπειρία απο πρώτο χέρι σαν κατηγορούμενοι στο ποινικό σύστημα δικαιοσύνης
τείνουν να έχουν μια αρκετά λάθος ιδέα του τι να περιμένουν.
Και δεδομένου του τρόπου που παρουσιάζεται αυτή η νομική διαδικασία σε ταινίες, σειρές
και εντυπωσιακούς λογαριασμούς μέσων ενημέρωσης εταιριών,
γίνεται κατανοητό οτι όταν άνθρωποι σκέφτονται δίκες, συνήθως φαντάζονται δυο καλοντυμένους δικηγόρους
που αναμετρούνται σε ένα δικαστήριο,
επιχειρηματολογώντας πάνω στις θέσεις τους μπροστά σε ένα αυστηρό δικαστή και αναποφάσιστους ενόρκους
-Διατάσσω την αποφυλάκιση του Ρούμπεν Κάρτερ..
Στη πραγματικότητα, η όλη διαδικασία μοιάζει λιγότερο σαν μυθιστόρημα του Τζον Γκρίσαμ,
και περισσότερο σαν κάτι που ονειρεύτηκε ο Φρανζ Κάφκα.
Αν έχετε το προνόμιο να βγείτε με εγγύηση, -που πολλοί δεν το έχουν-...
τότε έχετε μπροστά σου πολλά χρόνια όπου η νομική σας υπόθεση θα επηρεάσει σημαντικά τη ζωή σας.
Αυτό μπορεί να πάρει μήνες...
ή αν θέλετε πραγματικά να το πάτε σε δίκη, τότε χρόνια...
Όπως και να΄χει, έχετε να περιμένετε μια σταθερή ροή, φαινομενικά άσκοπων εμφανίσεων σε δικαστήρια,
συν συχνές συναντήσεις με τους δικηγόρους.
Τις περισσότερες φορές, η διαδικασία είναι τελείως συγκεχυμένη, αγχωτική και ακριβή.
Αν έχετε συγκατηγορούμενους, δε θα τους βλέπετε χωρίς τη παρούσια των δικηγόρων σας...
ακόμα και αν είναι ο/η σύντροφος, στενοί φίλοι ή τα συντρόφια σας.
Αν είστε τυχεροί, οι δικηγόροι σας ίσως σεβαστούν ή και να είναι συμπαθείς προς τις πολιτικές σας.
Αν έχετε τη στήριξη μερικών σωστών συντρόφων,
μπορεί και να βρείτε ένα τρόπο να προωθήσετε τον αγώνα σας μέσα απο τις ίδιες τις δικαστικές διαδικασίες.
Και ποιός ξέρει... μπορεί απο το πουθενά να πέσουν οι κατηγορίες
Κάποιες φορές για λόγους που κανείς δε μπορεί να εξηγήσει.
-Βασικά, η νομική υπεράσπιση είναι το τι θα πει κανείς σαν απάντηση στις κατηγοριές του κράτους οτι παρανόμησαν.
Αν κάποιοι κατηγορήθούν για καταστροφή περιουσίας όπως το σπάσιμο ενός παραθύρου,
μια νομική υπεράσπιση θα μπορούσε να είναι "αθώος-α", αν δεν το έχουν διαπράξει αυτό.
Μια πολιτική υπεράσπιση, αντίθετα, κοιτά το πολιτικό κλίμα και βρίσκει τα διάφορα σημεία μόχλευσης
που μπορούν να χρησιμοποιηθούν
για να φέρουν τις πολιτικές της υπόθεσης ή του κινήματος που στοχοποιείται, στο προσκήνιο.
-Η πολιτική υπεράσπιση βασίζεται στην ουσία στο "Ποια είναι τα πολιτικά σου κίνητρα για το κίνημα;"
Ενώ μια νομική υπεράσπιση βασίζεται στο
"Ποιοί είναι οι στόχοι σου για να πάθεις τη λιγότερη δυνατή ζημιά απο το νομικό σύστημα;"
-Είτε είναι για συγκρούσεις με ρατσιστές μπάτσους, ή για αποκλεισμό μηχανημάτων που καταστρέφουν τη γη,
αν συλληφθείς, δε θα δικαστείς μόνο εσύ, ...αλλά και ο αγώνας σου.
-Μια επιτυχημένη εκστρατεία υπεράσπισης αντλεί απο νομικές και πολιτικές τακτικές,
για να μετριάσει τις πιθανές επιπτώσεις που θα μπορούσε να έχει η υπόθεση
σε ατομικότητες και το κίνημα γενικότερα.
Η νομική υπεράσπιση βασίζεται στα όρια του νομικού συστήματος
και ο στόχος της υπεράσπισης είναι να αποσυρθούν οι κατηγορίες.
Για να σιγουρευτείτε οτι θα αθωωθείτε στη δίκη, ή θα διαπραγματευτείτε ένα ευνοϊκό αποτέλεσμα
για να αποφύγετε τη δίκη, εάν αυτό είναι το καλύτερο για τη συγκεκριμένη νομική σας κατάσταση.
Ενώ μια πολιτική υπεράσπιση μπορεί μερικές φορές να αντιτεθεί στη κανονική νομική υπεράσπιση.
Υπάρχουν διάφορα ρίσκα αλλά και πολλά που μπορούν να κερδηθούν μέσα απο μια πολιτική προσέγγιση.
-Αυτή η προσέγγιση απομακρύνεται απο τη σφαίρα του τι θεωρούν οι νομοθέτες νόμιμο,
και εισέρχεται σε ευρύτερη σφαίρα αρχών, ηθικής, και απελευθέρωσης απο όλες τις μορφές καταπίεσης.
Υπάρχουν και οι κατηγορούμενοι που αποφασίζουν να μην συνεργαστούν με την διαδικασία εναντίον τους.
Διάφοροι μαχητές ανεξαρτησίας του Πουέρτο Ρίκο,
και στρατιώτες του BLA (Απελευθερωτικός Στρατός Μαυρών) τη δεκαετία του '70 και '80
αποφάσισαν οτι θα προσέγγιζαν τις υποθέσεις τους ως αιχμάλωτοι πολέμου
οπότε απέρριψαν τη νομιμότητα της κυβέρνησης των ΗΠΑ να τους ασκήσουν κατηγορίες,
και αρνήθηκαν να συνεργαστούν στη διαδικασία.
Αυτοί οι αιχμάλωτοι πολέμου καταδικάστηκαν παρά την έλλειψη συμμετοχής,
και πολλοί καταδικάστηκαν σε δεκαετίες στη φυλακή, και πολλοί είναι ακόμα μεσα.
-Μπορεί επίσης να σημαίνει την άσκηση πίεσης στο ίδιο το νομικό σύστημα
Δημιουργώντας εκστρατείες, επικοινωνόντας με το γραφείο του εισαγγελέα ή του δικαστή.
Γράφοντας γράμματα στους δικαστές απο όλη τη χώρα ή το κόσμο, για συγκεκριμένη ομάδα κατηγορουμένων.
-Τα τελευταία χρόνια υπάρχουν αρκετές επιτυχημένες χρήσεις πολιτικής υπεράσπισης.
Οι περισσότερες απο αυτές τις νίκες είναι δυστυχώς μικτές
όπου μπορέσαμε να νικήσουμε σε ορισμένα σημεία και σε άλλα χάσαμε.
Ένα παράδειγμα είναι η υπόθεση τις Σίσι Μακντόναλντ στη Μινεσότα
Η Σίσι έιναι μια μαύρη τρανς γυναίκα που της επιτέθηκαν ενώ πήγαινε για ψώνια άργα ένα βράδυ.
Και στο καυγα που ακολούθησε, ένας απο τους επιτιθέμενους, μαχαιρώθηκε κοντά στη καρδιά και πέθανε επιτόπου.
Αργότερα μαθεύτηκε ότι είχε ένα τατουάζ μια σβάστικα στο στήθος
που το είχε απο τη συμμετοχή του σε συμμορίες λευκής υπεροχής στη φυλακή.
Η Σίσι ήταν η μόνη που κατηγορηθήκε αρχικά, και στην αρχη αντιμετώπιζε 20 χρόνια για φόνο.
Μετά απο λίγο καιρό της προσφέραν μια συμφωνία για 10 χρόνια.
Την απέρριψε, οπότε οι εισαγγελείς πρόσθεσαν ένα υψηλότερο επίπεδο κατηγορίας για δολοφονία
που ανέβασε τη ποινη που αντιμετώπιζε στα 40 χρόνια.
Συμμετείχα στη επιτροπή υπεράσπισης της και καταφέραμε να συλλέξουμε υποστήριξη και αλληλεγγύη
απ'όλη τη χώρα και απ'όλο το κόσμο και βοηθήσαμε να αναδείξουμε οτι αυτή η δίωξη
είναι απλά μια συνέχεια της ρατσιστικής τρανσοφοβικής επίθεσης κατά της Σίσι
που ξεκίνησε απο τους ρατσιστές στους δρόμους, όταν επίτέθηκαν σε αυτήν και τη παρέα της.
Αποτέλεσμα της εκστρατείας, σε συνδιασμό με την υπεράσπιση που τρέχει η νομική της ομάδα,
ήταν να έρθει σε συμφωνία για ένα χαμηλότερου επιπέδου κακούργημα ακούσιας ανθρωποκτονίας.
Έπρεπε να κάτσει άλλο ένα χρόνο φυλακή, και έχει αποφυλακιστεί κάποια χρόνια τώρα
και ασχολείται με την οργάνωση, δημόσια ομιλία, και την επιδίωξη δικαιοσύνης για τρανς ανθρώπους,
κυρίως μαύρες τρανς γυναίκες.
Λόγω του μεγάλου αριθμού τρανς ανθρώπων και των μαύρων τρανς γυναικών κυρίως,
που δέχονται επιθέσεις, στοχοποιούνται και δολοφονούνται στους δρόμους.
-Το νομικό σύστημα έχει ως στόχο να εξατομικεύσει ανθρώπους και να τους απομονώσει μεταξύ τούς
Και το κάνει καλά.
Οπότε όσο διατηρούμε την επικοινωνία μεταξύ μας, τόσο διατηρούμε την αλληλεγγύη μεταξύ μας.
Υπάρχουν πολλοί άνθρωποι που διώκονται ποινικά, που θα ρουφιανέψουν για να σώσουν το εαυτό τους.
Αλλά αν αυτό πάει τελείως ενάντια στις αξίες και πολιτικές σου,
τότε πρέπει να βρείς ένα δικηγόρο που θα συμμερίζεται τις ίδιες αξίες και πολιτικές,
και να μη σε σπρώξει να κάνεις κάτι μόνο και μόνο επειδή θα ήταν καλύτερο στη δική σου ατομική υπόθεση.
Οπότε αν έχεις συγκατηγορούμενους, πρέπει να σιγουρευτείς οτι η συμφωνία σου
ή όποια κατάθεση γεγονότων που πρέπει να υπογράψεις, δε θα βλάψει ή ενοχοποιήσει άλλους ανθρώπους
αν είναι γνωστοί... -ειδικά αν είναι άγνωστοι.
Αν το κράτος δε γνωρίζει κάτι, θέλουμε να μείνει έτσι.
-Είναι σημαντικό να καταλάβουμε τις επιπτώσεις και συνέπειες της ρουφιανιάς
και να κάνουμε οτι καλύτερο για να διασφαλίσουμε οτι όλοι οι κατηγορούμενοι νιώθουν υποστήριξη,
και δεν λυγίζουν υπο τη πίεση και τον εξαναγκασμό του κράτους, να συμμορφωθούν με τις απαιτήσεις τους.
Οι "συμφωνίες μη-συνεργασίας" έχουν σκοπό να καθιερώσουν πίστη και αλληλεγγύη μεταξύ συγκατηγορουμένων
και να ξεκαθαριστεί οτι θα αρνηθούν να βοηθήσουν το κράτος στις προσπάθειες τους να μας διώξει.
Στην υπόθεση του J20, (ορκομωσία Τραμπ)
πάνω απ'τους μισούς έχουν συμφώνησει σε σημεία ενότητας,
που περιλαμβάνουν μια συμφωνία μη-συνεργασίας, την άρνηση να ρουφιανέψουν μεταξύ τους
ή όποια συνεργασία με το κράτος στη στοχοποίηση και απομόνωση των συγκατηγορούμενων.
Αυτή η συμφωνία περιλαμβάνει επίσης μια δέσμευση να μοιραστούν πόρους,
και να δουλέψουν μαζί για μια συλλογική υπεράσπιση.
-Υπάρχουν άνθρωποι απ'όλη τη χώρα που αντιμετωπίζουν κατηγορίες.
Άνθρωποι που ίσως δεν γνωρίζονταν μεταξύ τους,
και κοινότητες που δεν ήταν απαράιτητα συνδεδεμένες μεταξύ τους, είναι καλύτερα συνδεδεμένες τώρα.
Και όσο το κράτος νομίζει οτι μπορεί να τα χρησιμοποιεί αυτά για να μας διαχωρίσει,
είναι ευκαιρία για μας να δυναμώσουμε αν είμαστε πρόθυμοι να είμαστε τολμηροί.
Ο Ρώσος συγγραφέας Φίοντορ Ντοστογιέφσκι έγραψε κάποτε οτι,
"Ο πολιτισμός μιας χώρας φαίνεται από το επίπεδο διαβίωσης των φυλακισμένων της."
Σαν πρώην κρατούμενος ο ίδιος,
κατανοούσε οτι ο τρόπος με τον οποίο η εξουσία λειτουργεί στην εκάστοτε κοινωνία, καθόριζει ποιούς φυλακίζει το κράτος,
υπό ποιες συνθήκες, και για ποιούς σκοπούς.
Πάρτε για παράδειγμα τις ΗΠΑ,
η υψηλή σύγχρονη θέση της στη κορυφή της παγκόσμιας οικονομίας έχει τις ρίζες στο κερδοφόρο σύστημα φυτειών του κράτους,
χτισμένο με την απλήρωτη εργασία γενεών αφρικανών σκλάβων.
Η σκλαβιά στις ΗΠΑ ποτέ δεν εξαφανίστηκε... απλά μεταμορφώθηκε.
Υπάρχει μέχρι και ένα "εκτός" στη 13η τροπολογία.
Ούτε η σκλαβιά, ούτε η ακούσια δουλεία, "εκτός" αν είναι τιμωρία για κάποιο έγκλημα,
θα υπάρχει μέσα στις ΗΠΑ.
Σήμερα εκδηλώνεται με το σύστημα μαζικής φυλάκισης της χώρας,
όπου 1 στους 3 μαύρους άντρες φυλακίζεται κάποια στιγμή στη ζωή τους,
και φυλακισμένοι όλων των φυλών υποχρεούνται να δουλεψουν χωρίς σχεδόν καθόλου λεφτά,
συμβάλλοντας στη κάλυψη των κερδών μιας σειράς πλούσιων εταιριών,
απο τα McDonalds μέχρι και τη Verizon.
Το σύστημα φυλακών στις ΗΠΑ είναι υποπροϊόν μιας συγκεκριμένης κοινωνίας με συγκεκριμένη ιστορία,
όπως είναι οι φυλακές παντού αλλού.
Αλλά όπου και να βρίσκονται, οι φυλακές έχουν τουλάχιστον ένα κοινό:
Είναι γεμάτες απο ανθρώπους που έχουν πολλούς λόγους για να μισούν το κράτος.
Η ιστορία του Αναρχικού Μαύρου Σταυρού (ABC), ξεκινά στη Ρωσία τη περιόδο 1900-1905,
για τη στήριξη συντρόφων που διώκονταν και φυλακίζονταν στα πλαίσια του αγώνα ενάντια στον Τσάρο.
Εδώ στο Μεξικό, ο πρώτος ιδρύθηκε στα μέσα της δεκαετίας του '90.
Ο τρόπος με τον οποίο αποφασίζουμε ποιά συντρόφια να στηρίξουμε έχει να κάνει κυρίως με στενές σχέσεις.
Αν υπάρχουν αναρχικά συντρόφια που φυλακίζονται, ανεξαρτήτως αν είναι "ένοχοι" ή "αθώοι,"
αν το έκαναν ή όχι, για μας αυτό είναι άσχετο.
Αυτό που έχει σημασία είναι οτι αναρχικά συντρόφια είναι φυλακή.
Ένας απο αυτούς είναι ο Φερνάντο Μπάρσενας, ένας νεαρός που έχει φυλακιστεί για 3 χρόνια,
που κατηγορείται οτι έκαψε το χριστουγεννιάτικο δέντρο της κόκα-κόλα.
Η δουλειά που κάνουμε με τα φυλακισμένα συντρόφια περιλαμβάνει την ενασχόληση με το πως τα πάνε μέσα,
σωματικά και συναισθηματικά.
Επισκεπτήρια για να εδραιωθεί μια σχέση βασισμένη στην αλληλεγγύη.
-Αυτό γίνεται με τη πρόθεση να σταματήσουμε τη καταστροφή της προσωπικότητας, που τείνει να καταφέρνει η φυλακή.
-Προσπαθούμε να διατηρούμε ένα κανάλι επικοινωνίας μέσα απο την ανταλλαγή γραμμάτων.
Κάποιες απο τις δράσεις που έγιναν μεσα στη φυλακή, και που έχουμε στηρίξει,
είναι για παράδειγμα οι απεργίες πείνας.
Για παράδειγμα, μια συντονισμένη απεργία πείνας απο διαφορετικές φυλακές απο 4 αναρχικά συντρόφια
που βρίσκονταν σε ξεχωριστές φυλακές.
-Ο στόχος της απεργίας πείνας ήταν να καταγγείλει την ύπαρξη των ίδιων των φυλακών,
και τη κοινωνική λειτουργία των φυλακών ως μέρος του πειθαρχικού καθεστώτος της κοινωνίας γενικά.
Στηρίζουμε επίσης μικρά οργανωμένα εγχειρήματα που ασχολούνται με τη καθημερινή ζωή μέσα στη φυλακή.
Υπήρχε μια συλλογικότητα που επικεντρωνόταν σε αυτο,
τρέχοντας μουσικά εργαστήρια, εργαστήρια δημιουργικής συγγραφής
οπώς επίσης και εργαστήρια πάνω στην ιατρική περίθαλψη, μουσική, και κάποια άλλα πράγματα που ήταν αποτελεσματικά.
Υπήρχε και μια εφημερίδα με χρονολόγιο. Ηχογράφησαν και ένα πάνκ δίσκο.
Είμαστε η συντονιστική επιτροπή "Λα Φούγκα" (απόδραση).
Υπάρχουμε απο το 2015 περίπου, και ξεκινήσαμε ως συντονιστική συλλογικότητα
απο μικρές ομάδες και ατομικότητες που είναι ενάντια στις φυλακές και το σύστημα.
Κυρίως οργανώνουμε δράσεις αντιπληροφόρησης,
-ειδικά δράσεις στο δρόμο όπως πορείες, και συνελεύσεις σε διάφορα μέρη.
Μέρες πληροφόρησης.
Αυτό μπορεί να είναι σε πλατείες, πανεπιστήμια, ή σε γυμνάσια-λύκεια.
Οι μέρες δράσεων είναι κυρίως στους δρόμους και σε δημόσια μέρη.
Κινητοποιούμαστε και ενάντια στη κρατική τρομοκρατία.
Έχει να κάνει με την αρχή της διεθνής αλληλεγγύης, και έχουμε διαδηλώσει σε διάφορες πρεσβείες
για να στηρίξουμε τους φυλακισμένους, αλλά και ενάντια στη κρατική τρομοκρατία και καταστολή
Έχουμε μια οριζόντια δομή, ευέλικτη, και βασισμένη στις στενές σχέσεις.
Λειτουργούμε δυναμικά.
Δεν υπάρχουν προκαθορισμένες λειτουργίες, αντίθετα είναι οι πρωτοβουλίες των ατόμων
και τι θέλουν να συνεισφέρουν σε μια συγκεκριμένη δράση.
Απλά διευκολύνουμε το συντονισμό επιθυμιών, περισσότερο απο μια στημένη δομή.
Η Οργανωτική Επιτροπή Φυλακισμένων Εργατών είναι μια επιτροπή του IWW.
Είναι εμπνευσμένο απο ένα παλιό κάλεσμα του Τζόρτζ Τζάκσον για ένα εργατικό σωματείο φυλακών
-ήταν ένας παλιός φυλακισμένος Μαύρος Πάνθηρας, που δολοφονήθηκε απο ανθρωποφύλακες στη Καλιφορνια-
και απο πρόσφατους αγώνες και εξεγέρσεις.
Ήταν μια μεγάλη απεργία στη Τζώρτζια το 2010,
μετά το FAM (κίνημα απελευθέρωσης της Αλαμπάμα) άρχισε να κλείνει φυλακές δεξιά-αριστερά
οπότε μερικά μέλη του IWW, πρώην κρατούμενοι, δημιούργησαν την Οργανωτική Επιτροπή Φυλακισμένων Εργατών
Έχουμε πάνω απο 800 μέλη μέσα αυτή τη στιγμή,
και είναι και άνθρωποι που βγαίνουν απ'τη φυλακή και μένουν με το σωματείο και την οργάνωση, και μας πληροφορούν αρκετά.
Η δομή είναι πραγματικά πειραματική .
και οι καθημερινές δραστηριότητες διαφέρουν απο πολιτεία σε πολιτεία και τοπικές κοινότητες
Σε κάποια μέρη προσπαθούμε να χτίσουμε επιτροπές μέσα, με το να συνδεούμε όλους τους φυλακισμένους της πολιτείας.
Σε άλλα μέρη εστιάζουν σε μεμονωμένες κοινότητες και εγκαταστάσεις, ή ακόμα και μονάδες.
Μεγάλο κομμάτι της καθημερινότητας είναι η αλληλογραφία.
Το γράψιμο και η προσπάθεια να διευκολυνθεί η επικοινωνία πέρα απ'τα κάγκελα και τους φράχτες.
-Στις 9 Σεπτέμβρίου 2016 έγινε η μεγαλύτερη απεργία σε φυλακές στην ιστορία.
Δεκάδες χιλιάδες κρατούμενοι συμμετείχαν σε όλη τη χώρα και πραγματοποίησαν διάφορες τακτικές και δράσεις.
Καλέστηκε απο κρατούμενους στην Αλαμπάμα, το Οχάϊο και αλλού
και το έκαναν με το να γράψουν ένα κάλεσμα για δράση, το οποίο διανείμαμε όσο ευρύτερα μπορούσαμε.
Και έφτασε σε κρατούμενους σε όλη τη χώρα.
Και ταυτόχρονα οργανωνόμασταν έξω για δράσεις και πορείες αλληλεγγύης.
Και πολλές φυλακές κλείσανε είτε απο απεργίες ή από φήμες απεργιών,
όπως και αυθόρμητες ή μη-αναμενόμενες ατομικές δράσεις κρατουμένων.
Έγιναν απεργίες πείνας στο Οχάϊο και Ουισκόνσιν, και στάσεις εργασίας στο Τέξας και τα Β/Δ του Ειρηνικού.
Και στη Φλόριντα και το Μίσιγκαν έγιναν μερικές δράσεις όπου κρατούμενοι αγρίεψαν και τα έκαψαν όλα.
Σαν άτομα, όλοι έχουμε διαφορετικές εμπειρίες με το νομικό σύστημα
και οι πιθανότητες να καταλήξουμε στη φυλακή εξαρτώνται απο διάφορους παράγοντες.
Μερικοί απο τους πιο καθοριστικούς παράγοντες βασίζονται στη ταύτιση,
όπως εθνικότητα, φυλή, και φύλο, που μας προσάπτουν απ'όταν γεννηθούμε.
Άλλοι βασίζονται στη προσωπικές μας εμπειρίες τραύματος, ιατρικές διαγνώσεις, πείνα και ταξική θέση,
που συχνά βοηθάει να καθορίσει τις συνήθειες μας και να περιορίσει δραστικά τις επιλογές μας.
Κάποιοι βασίζονται στην ισχύ των πολιτικών μας πεποιθήσεων, και την άρνηση μας να τις προδόσουμε.
Αλλά ένα παράγοντα που μπορούμε να ελέγξουμε...
είναι το αν, όταν έρθει η ώρα, θα καλύψουμε ο ένας τον άλλο.
Το ποινικό σύστημα δικαιοσύνης είναι σχεδιασμένο να μας κρατά διχασμένους,
γιατί όταν είμαστε απομονωμένοι, είμαστε πιο αδύναμοι.
Το κάνει μέσω ενός βάναυσου μίγματος φόβου, ιδιοτέλειας και εξάρτησης σε κοινωνικές ιεραρχίες
σχηματισμένες από, και ενισχυμένες μέσα από, τη συστηματική καταπίεση.
Αν μιλάμε σοβαρά για οικοδόμηση κινημάτων ικανών να διαλύσουν τους ιδεολογικούς θεσμούς
της λευκής υπεροχής, πατριαρχίας, και τα καπιταλιστικά κράτη που τα υποστηρίζουν,
τότε πρέπει να επικεντρωθούμε στους φυσικούς θεσμούς όταν εμφανίζονται.
Αυτό σημαίνει οικοδόμηση κινημάτων που μπορούν να παρέχουν ουσιαστική αλληλεγγύη
σε αυτούς που πλήττονται κυρίως απο τους κατασταλτικούς μηχανισμούς του κράτους,
ενώ οικοδομούμε δομές συλλογικής άμυνα που μπορεί να μας βοηθήσει με τους αγώνες που έρχονται.
Αν θέλουμε να αντιμετωπίσουμε το κράτος, η άμεση απάντηση του κράτους θα είναι η καταστολή,
και η βασική ηθική οποιουδήποτε κινήματος πρέπει να το εξετάσει αυτό.
Πρέπει να εξετάσει την ανάγκη να στηρίξει και να συμπεριλάβει τα συντρόφια που διώκονται.
-Ένα πράγμα που είναι χρήσιμο όταν αντιμετωπίζεις τέτοια καταστολή,
-ένα απο τα πιο ισχυρά εργαλεία που έχεις στη κοινότητα σου ή μέρος του κινήματος σου,-
είναι να τα δημοσιεύεις αυτά τα πράγματα.
-Οι κατηγορούμενοι έχουμε ανάγκη αρκετής στήριξης
καθώς όλοι μας αντιμετωπίζουμε τη προοπτική μακροχρόνιων νομικών μαχών, χιλιάδες δολλάρια σε πρόστιμα,
και ενδεχομένως ποινές φυλάκισης.
Όλοι μας έχουμε ριχτεί σε μια απίστευτα αγχωτική νομική κατάσταση απο το κράτος,
τώρα πρέπει να βρούμε τρόπο να συντονίσουμε πολιτικές και νομικές στρατηγικές
που θα μας κρατήσουν εκτός φυλακής.
-Αυτή η στήριξη μπορεί να εκδηλωθεί με τραπεζάκι σε εκδηλώσεις,
γλέντια ενίσχυσης, ανακοινώσεις για την υπόθεση στα κοινωνικά μέσα δικτύωσης για να μάθει ο κόσμος τι γίνεται.
Επίσης να ενημερωθούν οι ανθρώποι για τις επιπτώσεις που θα έχει αυτή η υπόθεση σε ανθρώπους σε όλη τη χώρα.
Αυτή η υπόθεση είναι πολύ σημαντική λόγω του μεγέθους της,
και πρωτοφανής αμα σκεφτεί κανείς οτι έγινε τη πρώτη μέρα της προεδρίας του Τραμπ.
Δεν είναι σύμπτωση το οτι διώκουν με τόσο μένος αυτούς τους κατηγορούμενους.
Δεν είναι σύμπτωση το οτι αυτή ειναι μια υπόθεση που προσπαθεί να χαράξει το δρόμο
για το πως θα είναι η κρατική καταστολή υπο τον Τραμπ.
-Οι κατηγορίες που απείγγειλε ο εισαγγελέας του Μόρτον ενάντια στους προστάτες νερού...
υπάρχουν πάνω απο 569 υποθέσεις που εκρεμμούν στις κομητείες Μόρτον και Μπούρλεϊ,
Και όταν μιλάμε για τέτοιο αριθμό ανθρώπων, και την ανυπολόγιστη οικονομική ευθύνη για συνηγόρους,
πληρωμή εγγύησης, πρόστιμα κατασχεμένων αμαξιών,
κατασχεμένων αλόγων και σκυλιών, κατασχεμένων καγιάκ...
και όχι μόνο αυτά, αλλά και έξοδα μετακίνησης.
-Χρειαζόμαστε στήριξη απο ανθρώπους που νοιάζονται για αυτό το ζήτημα,
που νοιάζονται να καταστρέψουν τον καπιταλισμό, που θέλουν να διαβρώσουν...
που πιστεύουν στη στρατηγική διάβρωσης της κόλλας που ενώνει το καπιταλισμό, τη λευκή υπεροχή και τη πατριαρχία
-που είναι το σύστημα φυλακής.
-Για εμάς η στρατηγική είναι πάντα δυνατός συντονισμός, μακριά απο σεχταρισμούς,
και να είμαστε ικανοί να καθιερώσουμε, μεταξύ διάφορων μικρών ομάδων και ατόμων,
τη δημιούργια ισχυρών και μόνιμων οργανώσεων.
-Σπάνια θα υπάρξει εγχειρίδιο που μπορούμε να ακολουθήσουμε, που θα λέει οτι:
"αν κάνεις το τάδε και το τάδε, τότε δίνεις απόλυτη στήριξη στους κατηγορούμενους
και θα κερδίσουν τη δίκη, και τότε πάνε σπίτι τους."
Θα έλεγα στους ανθρώπους να μην εκφοβίζονται απο τη νομική διάλεκτο
και τις λεπτομέρειες του ίδιου του νομικού συστήματος.
Είναι περίπλοκο.
Και ενώ οι δικηγόροι αρέσκονται στο να θεωρούνται ειδικοί, ακόμα και αυτοί δεν είναι.
Γιατί το κράτος προσπαθεί συνεχώς να αλλάζει το τρόπο με τον οποίο χρησιμοποιεί την ίδια του τη γλώσσα και τους κανόνες,
για το δικο του συμφέρον.
-Η κατάσταση διαφέρει απο πολιτεία σε πολιτεία, απο φυλακή σε φυλακή.
Οπότε δεν υπάρχει ένα μοναδικό πράγμα να κάνουμε που θα μπορούσε να εφαρμοστεί σε όλη τη χώρα.
Αντιθέτως, πρέπει να συνδεθείτε με τοπικές οργανώσεις και να βρείτε πράγματα τα οποία είναι κατάλληλα
και να συνδεθείτε με τα δρώμενα μέσα, και στα μέρη που βρίσκεστε.
Πολλές φορές νομίζω οτι άνθρωποι κουράζονται πολύ εύκολα, ή τους φαίνονται πολλά
αυτά που πρέπει να μάθει κανείς για το ποινικό νομικό σύστημα και μπορεί να αισθάνονται στασιμότητα στο έργο τους.
Οπότε όταν οι άνθρωποι δουλεύουν, ή ασχολούνται με την υπεράσπιση,
πρέπει να ξέρουν πραγματικά πως να προσεγγίσουν την ιδέα του να μπουν στο άγνωστο
για να δώσουν μια μάχη που είναι σχεδιασμένη για να χάσουν οι κατηγορούμενοι
και να βρουν πως θα κινηθούν για να μη δώσουν στο κράτος μια ολική νίκη,
ή ιδανικά να πάρουμε εμείς μια νίκη.
Θεωρούμε οτι ένας απο τους καλύτερους τρόπους δημιουργίας αλληλεγγύης με τα φυλακισμένα συντρόφια
είναι να μη ξεχνάμε οτι είναι εκεί λόγω του αγώνα.
Να μη ξεχνάμε οτι είναι εκεί γιατί αποφάσισαν να αντιμετωπίσουν το σύστημα
και οτι είναι ανάγκη να συνεχίσουν τον αγώνα και τη πάλη ενάντια στο σύστημα.
-Είναι σημαντικό να καταλάβουμε οτι η αλληλεγγύη δεν είναι απλά απάντηση στη καταστολή με μάζεμα χρημάτων και ευαισθητοποίηση.
Σημαίνει επίσης τη συνέχιση του αγώνα,
οπότε είναι σημαντικό οι ανθρώποι να μη φοβούνται με το τι συμβαίνει σε μας.
Η ανάγκη για αντίσταση δεν εξαφανίζεται απλά επειδή 200-και άτομα αντιμετωπίζουν κακουργήματα
Αν μη τι άλλο, είναι απλά περαιτέρω απόδειξη του πόσο σάπιο είναι το σύστημα.
Σαν σύνολο δεχόμαστε σφοδρή κρατική καταστολή.
Αντιμετωπίζουμε πολλές απειλές απο τη δεξιά.
Οργανώνουμε επίσης αντίσταση και αλληλεγγύη με αξιοσημείωτα αποτελεσματικούς τρόπους.
Μπορούμε βέβαια να το ενισχύσουμε αυτό. Μπορούμε να ενωθούμε περισσότερο.
Μπορούμε να καλυτερέψουμε το τρόπο με τον οποίο διαχειριζόμαστε τις διάφορες απειλές...
αλλά έχουμε δει πολλές εμπνευσμένες δράσεις και οργάνωση για να έρθουν οι άνθρωποι πιο κοντά λόγω όλων αυτών των απειλών.
Και ελπίζουμε οτι θα βγούμε πιο δυνατοί μέσα απο όλη αυτή την οργάνωση.
-Η ίδια φωτιά που παρακινεί ανθρώπους να βγουν στους δρόμους, ή να οργανώσουν δράσεις,
ή να ανοίξουν πανό μέσ'τη νύχτα, ή να σαμποτάρουν κάτι,
είναι η ίδια φωτιά που τους παρακινεί να προστατεύσουν τους ανθρώπους στην αντίσταση.
Όσο η αυξανόμενη ανισότητα και η ανεξέλεγκτη εξόρυξη πόρων συνεχίζουν να κερδίζουν έδαφος,
τα κινήματα μας θα αντιμετωπίσουν περισσότερα κύματα κρατικής καταστολής.
Είτε αυτό δυναμώσει τελικά τα κινήματα μας, ή τα συντρίψει,
θα εξαρτηθεί κατά πολύ στην ικανότητα μας να αναπτύξουμε τα εργαλεία, τους πόρους,
και την αναγκαία υποδομή για να ενισχύσουμε τη συλλογική μας άμυνα,
και την ικανότητα μας να ματαιώσουμε τις προσπάθειες του κράτους να απομονώσουν τα συντρόφια μας πίσω απο τοίχους, ατσάλι και τσιμέντα.
Σε αυτό το σημείο, θα θέλαμε να σας θυμίσουμε οτι οι "Ταραχές" προορίζονται για παρακολούθηση κατά ομάδες
και να χρησιμοποιηθούν σαν πόρος για προώθηση συζήτησης και συλλογικής οργάνωσης.
Αν δεν υπάρχουν τοπικές πρωτοβουλίες νομικής βοήθειας ή στήριξης φυλακισμένων στη περιοχη σας,
μαζευτείτε με μερικά συντρόφια, κάντε προβολή αυτό το βίντεο,
και συζητήστε τι βήματα πρέπει να γίνουν για να ξεκινήσετε μια.
Η οργάνωση εκδηλώσεων ενίσχυσης και αποστολής γραμμάτων σε πολιτικούς κρατουμένους είναι μια καλή αρχή.
Ρίξτε μια ματιά στο κιτ προβολής για περισσότερες πληροφορίες.
Ενδιαφέρεστε να οργανώσετε τακτικές προβολές στις σχολές, τα infoshop, κοινωνικά κέντρα ή απλά σπίτι με τους φίλους σας;
Γίνεται Ταραχοποιοί!
Για δέκα δολλαρια το μήνα, θα σας στέλνουμε ένα αντιγραφο της εκπομπής εκ των προτέρων,
και ένα κιτ με περισσότερους πόρους και κάποιες ερωτήσεις που μπορείτε να χρησιμοποιήσετε
για να ξεκινήσει μια συζήτηση.
Αν δεν μπορείτε να μας ενισχύσετε οικονομικά, κανένα πρόβλημα!
Μπορείτε να κατεβάσετε τα πάντα τσάμπα απο την ιστιοσελίδα μας:
Αν έχετε προτάσεις για θεματικές, ή απλά θέλετε να επικοινωνήσετε μαζί μας, στείλτε στο:
Είμαστε ενθουσιασμένοι που ανθρώποι στηρίζουν τη δουλειά που κάνουμε, με το να γίνονται Ταραχοποιοί
και θέλουμε να στείλουμε μια μεγάλη χαιρετούρα στους:
Αυτό το επεισόδιο δε θα μπορούσε να γίνει χωρίς τη γεναιόδωρη στήριξη των:
Τώρα... βγείτε έξω και δημιουργήστε Ταραχές!